text: ৫ বছর বয়সী শিশুকে ধর্ষণের অভিযোগ, কিশোর গ্রেফতার ৫ বছর বয়সী শিশুকে ধর্ষণের অভিযোগ, কিশোর গ্রেফতার
  সারাদেশ | 21st August, 2019 7:41 pm
  ফরিদপুরের ভাঙ্গায় ৫ বছর বয়সী শিশুকে ধর্ষণের অভিযোগে এক কিশোরকে গ্রেফতার করেছে পুলিশ। গতরাতে তাকে গ্রেফতার করা হয়।
  ভিকটিমের পরিবার জানায়, মঙ্গবার বিকেলে কৌশলে ডেকে নিয়ে শিশুটির ওপর নির্যাতন চালায় প্রতিবেশি মাদরাসা পড়ুয়া শিক্ষার্থী রাকিবুল মিয়া। বিষয়টি জানাজানি হলে শিশুটিকে স্থানীয় হাসপাতালে ভর্তি করা হয়। অতিরিক্ত রক্তক্ষরণের কারণে পরে তাকে উন্নত চিকিৎসার জন্য নেয়া হয় ফরিদপুর মেডিকেলে। এ ঘটনায় ভাঙ্গা থানায় মামলা হয়েছে।
  এদিক, হবিগঞ্জের নবীগঞ্জে শারীরিক নির্যাতনের শিকার এক গৃহপরিচারিকাকে উদ্ধার করে হাসপাতালে ভর্তি করেছে স্থানীয়রা। ভুক্তভোগী কিশোরী জানায়, মাহমুদপুর গ্রামের হুমায়ুন মিয়া ও তার মা তাকে বাসায় কাজের জন্য সিলেট নিয়ে যায়। এরপর বিয়ের প্রলোভন দেখিয়ে হুমায়ন ধর্ষণ করে তাকে। বিয়ের চাপ দেয়ায় ভিকটিমকে মারধর করে নবীগঞ্জে গ্রামের বাড়ির কাছে ফেলে রেখে যায় হুমায়ুন। ঘটনার পর থেকে পলাতক অভিযুক্ত হুমায়ুন।